اؤتن گون اژه دنیزنده تورکییه ایله یونانیستان آراسیندا گرگینلییه سبب اولموش قارشیدورمانین تفررعاتی بللی اولوب.
آخار. آذ خبر وئریر کی، گرگینلیک یونانیستانا عایید ۳ ساحل محافظه قاییغینین تورکییه سولارینا داخیل اولماسی ایله باشلاییب.
تورکییه ساحل محافظه خیدمتینین خبردارلیغینا محل قویمایان یونان قاییقلاری تخمیناً ۱۵ دقیقه عرضینده تورکییه سولاریندا قالاراق سرحد پوزونتوسونا یول وئریب. سرحدی پوزان یونان قاییقلارینا تورکییه ساحل محافظه خیدمتی موداخیله ائدیب. تقریباً یاریم ساعت عرضینده یاشانان قووالامادان سونرا تورکییه ساحل محافظه خیدمتینه مخصوص کاتر یونان کاترینه چیرپیلاراق اونو اؤز سولاریندان قوووب. حادثهدن سونرا اراضییه ۲ هوجوم کاتری، ۶ ساحل محافظه قاییغی، بیر دؤیوش گمیسی و بیر آختاریش-خیلاص ائتمه گمیسی جلب اولونوب. کارداک قایالیقلارینی ۴ طرفدن محاصرهیه آلان تورک گمیلری هاوا قارالدیقدان سونرا دا اراضینی ترک ائتمهییب.
قید ائدک کی، اؤتن گون یونان مطبوعاتی تورکییه و یونانیستانا مخصوص گمیلرین کارداک قایالیقلاری اراضیسینده توققوشدوغونو بیلدیرمیشدی.
اولایا تورکییه لیدری اردوغان دا رئاکسییا وئرمیشدی.
azb_Arab azb_Arab azb_Arab azb_Arab azb_Arab